钦定古今图书集成/明伦汇编/闺媛典/第113卷 > 皇清十九 > 翁长钺妻林氏
## 钦定古今图书集成/明伦汇编/闺媛典/第113卷 > 皇清十九 > 翁长钺妻林氏

按《福清县志》：林氏，翁长钺妻。钺病笃，语氏曰：“‘子当浣衣，同我远行’。氏答曰：‘君病若此，犹欲出乎’？钺微笑曰：‘子未喻耶’？” 氏愀然答曰：“唯唯。” 及钺亡，氏为夫殡殓毕，遂伏枕不食。防者严，不得死，乃强起，栉沐饮食言笑如常。未几，忽缢死。